
JUDEŢUL TIMIŞ

MUNICIPIUL TIMIŞOARA

PRIMAR
 NR.SC 2019-7640/28.03.2019
EXPUNERE DE MOTIVE 

PRIVIND OPORTUNITATEA PROIECTULUI DE HOTĂRÂRE  
privind înaintarea cãtre Guvernul României a propunerii de emitere a unei hotãrâri de guvern privind trecerea imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara 

       Imobilul  situat în Timişoara, str. Gheorghe Doja nr. 29 în care şi-a desfăşurat activitatea fosta Şcoală generală nr. 22, aflată în structura Liceului Teoretic „Grigore Moisil” nu a făcut obiectul protocolului de predare- primire, încheiat în anul 2001 între ISJ Timiş  şi Municipiul Timişoara, prin care clădirile şi terenurile în care se desfăşoară activitatea unităţilor de învăţământ preuniversitar de stat au fost preluate în domeniul public al Municipiului Timişoara, conform prevederilor art. 166 alin. 4 din Legea Învăţământului nr. 84/1995, modificat în baza art.1 din O.U.G nr.30/14.04.2000.
     Prin HCLMT nr.395/01.08.2014, imobilul din str. Gheorghe Doja nr. 29 a fost inclus în inventarul bunurilor care alcătuiesc domeniul public al municipiului Timişoara.  Prin HCLMT nr. 273/25.06.2015, imobilul a fost radiat din inventarul bunurilor care alcătuiesc domeniul public al Municipiului Timişoara, întrucât Ministerul Dezvoltării Regionale şi Administraţiei Publice a respins promovarea proiectului de hotărâre de guvern pentru modificarea şi completarea HG nr. 977/2002 privind atestarea domeniului public al Municipiului Timişoara, întrucât imobilul este proprietatea Statului Român, iar trecerea în domeniului public al unităţii administrativ teritoriale se face conform prevederilor art. 9 alin. (1) din Legea 213/1998  privind proprietatea publică şi regimul juridic al acesteia, " Trecerea unui bun din domeniul public  al statului în domeniul public al unei unităţi administrativ teritoriale se face la cererea consiliului judeţean, respectiv a Consiliului General al Muncipiului Bucureşti sau a consiliului local, după caz, prin hotărâre a Guvernului".
    Avînd în vedere  faptul  că asupra imobilului situat în Timişoara str. Georghe Doja nr. 29,  înscris în CF  nr. 436014 Timişoara este intabulat dreptul de proprietate al Statului Român şi administrarea Ministerului Sănătăţii şi  Ocrotirii Sociale,  din anul 1943;
     Având în vedere că în imobilul  situat în Timişoara str. Gheorghe Doja  nr. 29, s-a desfăşurat activitatea de învăţământ a claselor primare I- IV, începând cu anul 1945, conform informaţiilor transmise de Liceul Teoretic „Grigore Moisil”, prin adresa cu 1171/22.03.2019, înregistrată la  Municipiul Timişoara  sub nr.  SC2019-7175/25.03.2019;
    Având în vedere adresa cu nr. 48783/08.11.2016, înregistrată la instituţia noastră sub nr. SC2016-27744/14.11.2016, prin care  Ministerul Sănătăţii  ne-a  solicitat  documentele necesare în vederea  iniţierii unei hotărâri de guvern  privind trecerea imobilului situat în Timişoara, str. Gheorghe Doja  nr. 29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local al Municipiului Timişoara, în conformitate cu prevederile art. 9 alin. (1) din  Legea 213/1998 privind proprietatea publică şi regimul juridic al acesteia;
     Având în vedere că imobilul situat în Timişoara, str. Gheorghe  Doja  nr. 29 este  necesar pentru  desfăşurarea  activităţii  de învăţământ a Liceului Teoretic  „Grigorie Moisil”;
      Ţinând cont  de faptul că autorităţile administraţiei publice locale asigură, în condiţiile legii, buna desfăşurare a învăţământului preuniversitar  de stat în localităţile în care acestea îşi exercită autoritatea, conform  prevederilor art.20, alin.1) din Legea nr.1/2011 a educaţiei naţionale;    
     - Considerăm oportună iniţierea unui proiect de hotărâre privind înaintarea cãtre Guvernul României a propunerii de emitere a unei hotãrâri de guvern privind trecerea imobilului situat în Timişoara, str. Gheorghe Doja nr.29, înscris în CF nr.436014 Timişoara cu nr. top 11774, 11775, din proprietatea Statului Român şi din administrarea Ministerului Sănătăţii în domeniul public al Municipiului Timişoara şi în administrarea Consiliului Local  al Municipiului Timişoara. 

